《送欧刺史谪西粤别驾》
明代·李孙宸

旧识搴帷刺史贤，虔刀仍向粤江边。潘安拙宦头从白，欧冶新硎气尚悬。

客路星槎浮桂水，署廉山色隔青莲。到来杂佩如堪赠，沅芷湘兰任意搴。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。